भारतीय संदर्भों में समाज व्यवस्था को धर्म व्यवस्था से अलग कर नहीं देखा जा सकता। इसी कारण माहेश्वरी जाति का जब भी उल्लेख होता है, तो उनकी ईश्वर के प्रति अगाध श्रद्धा, हिन्दू धर्म में उल्लेखित व्यवस्था के प्रति सहज निष्ठा का उल्लेख अवश्य होता है। कई अंशों में माहेश्वरी अमूमन धर्मभीरु कहे जा सकते हैं। इस धर्मनिष्ठा के पीछे इस समाज की परंपराओं और संस्कृति की महत्वपूर्ण भूमिका रही है।